Diari Oficial de la Generalitat Valenciana


Sumari del DOGV 9743, del 12-12-2023 (2023/12973)

ACORD de 5 de desembre de 2023, del Consell, pel qual s'autoritza una transferència de crèdits des del capítol 1 del programa 412.10, Centres de Salut Pública, al capítol 4 del programa 412.22, Assistència Sanitària, de la Conselleria de Sanitat, per un import total de 182.000 euros. (Exp. 10.028/23-217).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9743

Data del DOGV
:   12-12-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/12951


Data del document
:   05-12-2023

Organisme emissor
:   Conselleria d'Hisenda, Economia i Administració Pública

Tipus de document
:   Acord

Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública

ACORD de 5 de desembre de 2023, del Consell, pel qual s'autoritza una transferència de crèdits des del capítol 1 del programa 412.10, Centres de Salut Pública, al capítol 4 del programa 412.22, Assistència Sanitària, de la Conselleria de Sanitat, per un import total de 182.000 euros. (Exp. 10.028/23-217). [2023/12411]  
L'annex de subvencions i transferències corrents del subprograma 412.22, Assistència Sanitària, finança la col·laboració per a la utilització de les institucions sanitàries en la investigació i docència universitària, a través de, entre altres línies de transferència, la línia T0442, el beneficiari de la qual és la Universitat Miguel Hernández d'Elx.  
En virtut del conveni de col·laboració subscrit amb esta universitat, la Conselleria de Sanitat transfereix mensualment els imports corresponents a les places vinculades (de conformitat amb el que es disposa en l'article 105 de la Llei 14/1986, de 25 d'abril, General de Sanitat, places assistencials de la institució sanitària vinculades amb qualsevol de les modalitats de professorat universitari), sobre la base de la informació que faciliten mensualment, la universitat i els departaments de salut afectats, respecte de la relació nominal del personal docent amb plaça vinculada, detall dels conceptes retributius i la seua distribució i, atés l'import de les obligacions reconegudes, ajustant les dotacions per a fer front a les obligacions que puguen sorgir fins al final de l'exercici.  
  
A este efecte, la Conselleria de Sanitat planteja la necessitat d'incrementar la dotació de la citada línia T0442 «Universitat Miguel Hernández d'Elx» per import de 182.000 euros. Per al seu finançament proposa una transferència de disponibilitats del capítol 1 del programa 412.10 «Centres de Salut Pública» pel citat import, al capítol 4, programa 412.22 Assistència Sanitària, línia de transferència T0442, per import total de 182.000 euros. La quantia que es proposa minorar no està afecta a cap obligació de pagament, ni ho estarà durant el que resta d'exercici, ni es veu afectat el règim retributiu.  
A este efecte i en virtut del que es disposa en els articles 21 i 23 de la Llei 9/2022, de pressupostos de la Generalitat per a l'exercici 2023, el Consell, a proposta de la Conselleria d'Hisenda, Economia i Administració Pública, adopta el següent  
  
Acord  
  
Primer  
Autoritzar una minoració de crèdit en l'aplicació pressupostària 05.25.29.5984.123.36.97 per import de 182.000 euros.  
  
Segon  
Autoritzar un increment de crèdit per import de 182.000,00 euros, que implica l'increment en la línia de transferència T0442, d'acord amb el següent detall:  
  
Codi Denominació Dotació anterior Modificació Dotació actual  
T0442 Universitat Miguel Hernández d'Elx. 1.100.000,00 +182.000,00 1.282.000,00  
  
  
  
Alacant, 5 de desembre de 2023  
  
La consellera secretaria  
SUSANA CAMARERO BENÍTEZ